Kivusanger

**Kivusanger** (*Graueria vittata*) er eneste art i den monotypiske slekten ***Graueria*** i kjerrsangerfamilien (Acrocephalidae). Arten er monotypisk og finnes i fjellskog i Albertineriften i Afrika, hvor den regnes som standfugl.

## Biologi

Kivusanger blir cirka 14 cm lang og veier omkring 14–18 g.

Kivusangeren er en matt grønnaktig olivenfarget kjerrsanger med lyse tverrstriper i ansiktet og undersidene av det. Den har kraftig nebb. Toppen av hodet er mørk grålig olivenfarget med blekere, skjellaktige tegninger. Oversiden, overvingen og stjerten er grønn-oliven. Siden av hodet til øvre del av brystet er tverrstripet i svartaktig med små kremhvite innslag. Resten av undersidene er grønn-oliven, med brede gråhvite tverrstripinger over midtpartiet av buken. Iris er rødbrun, nebbet svartaktig på oversiden og blågrått under, mens beina er blågrå. Hanner og hunner er like. Ungfugler ser ut til å være ubeskrevet.

Arten er standfugl og har en begrenset utbredelse i fjellskogene i Albertineriften, i det østlige DR Kongo (fra høylandet vest for Edvardsjøen sør til Itombwemassivet i Sud-Kivu), sørvestlige Uganda (Bwindi Impenetrable nasjonalpark), vestlige Rwanda (Nyungweskogen) og det vestlige Burundi.

Habitatet består av tett vegetasjon, for eksempel buskete undervegetasjon, sammenfiltrede slyngplanter og klatreplanter på høye trær, i fjellregnskog (primærskog) og galleriskog fra  til  høyde.

Føden består hovedsakelig av insekter. Registrerte byttedyr inkluderer biller (Coleoptera), blant annet snutebiller (Curculionidae), samt små vepser (Hymenoptera) og larver. Små edderkopper (Araneae) og små snegler er også observert som føde. Den søker vanligvis føde i par, men kan av og til slutte seg til flokker med fugler av ulike arter. Føden plukkes fra små greiner og blader.

Vokaliseringen består av en malende, myk stigende «hrrrrrrrrrr»-lyd, som varer i omtrent 1,5 sekunder og gjentas hvert 3.–4. sekund; også en myk, nedadglidende alarmlyd, «feeeu», er kjent.

Svært lite er kjent om artens hekkebiologi. Fugler i hekkedrakt har blitt observert i mars i Uganda, og i DR Kongo har sang særlig blitt registrert i perioden mars–mai.

## Taksonomi
Det vitenskapelige slektsnavnet, *Graueria*, refererer til østerrikeren Rudolf Grauer (1871–1927), en ornitolog og samler som arbeidet i tropiske deler av Afrika fra 1904 til 1911. Hans innsats førte til oppdagelsen og beskrivelsen av flere nye arter for vitenskapen, og han fikk flere arter og slekter oppkalt etter seg – blant annet *Graueria* og flere med artsepitet *graueri*. Grauer er kanskje mest kjent for arbeidet sitt i Albertineriften, et av Afrikas mest biologisk mangfoldige områder.

Kivusangerens plassering er fortsatt omdiskutert. Den har tidligere vært plassert i fire ulike familier. Siden det ikke finnes noen søsterarter som kan relateres til den, er det sannsynligvis vanskelig å avklare de fylogenetiske forholdene før mer data er samlet inn. Arten ble plassert som basal i kjerrsangerfamilien (Acrocephalidae) av Billerman *et al.* (2022) og Clements *et al.* (2023).

### Inndeling
Inndelingen følger Birds of the World i henhold til Clements *et al.* (2024).

* Passeriformes, spurvefugler
** Passeri, sangfugler
*** Acrocephalidae, kjerrsangerfamilien
**** *[[kivusanger|Graueria]]* (monotypisk)
***** *[[kivusanger|G. vittata]]*, kivusanger  (monotypisk)
**** *[[Nesillas]]*, 5 arter (hvorav én utdødd etter år 1600)
**** *[[Calamonastides]]* (monotypisk)
**** *[[Arundinax]]* (monotypisk)
**** *[[Iduna]]*, 6 arter
**** *[[Hippolais]]*, 4 arter
**** *[[Acrocephalus]]*, 42 arter (hvorav fem er utdødd etter år 1600)

## Referanser




## Eksterne lenker
*